เป็นไข้+มีน้ำมูกเลยสั่งน้ำมูกแล้วมีเสียงเหมือนลมแฟบออกมาจากหู นั้นแหละค่ะกลัวว่าจะเป็นแก้วหูทะลุเสียงออกหูข้างขวา เป็นอะไรมั้ยคะ
สวัสดีค่ะ อาการได้ยินเสียงผิดปกติจากหูดังกล่าวมา อาจเป็นการอักเสบหรือติดเชื้อในหูที่เกิดพร้อมๆกับการติดเชื้อในทางเดินหายใจเช่นในจมูกดังกล่าวมา ทำให้หูอื้อ ได้ยินเสียงผิดปกติในหูได้ ส่วนสาเหตุเรื่องแก้วหูทะลุนั้น อาจจะปวดหู หูอื้อ มีน้ำไหลจากหูได้ แต่มักเกิดตามหลังอุบัติเหตุเช่นโดนตบที่หู หรือไปแคะหูแรงๆ จึงยังเป็นไปได้น้อย สาเหตุอื่นๆเช่น การติดเชื้อในหูชั้นกลาง เกิดหลังการอยู่ในที่เสียงดังนานๆ มีน้ำเข้าหู ขี้หูอุดตัน เนื้องอกในประสาทหู เป็นต้นเบื้องต้นไม่สั่งน้ำมูกแรงๆ ถ้าน้ำมูกเยอะใช้น้ำเกลือล้างจมูก หรือกินยาลดอาการคัดจมูกหรือลดน้ำมูกไหลได้ ดื่มน้ำมากๆ พักผ่อนให้เพียงพอควรไปพบแพทย์หากมีอาการหูอื้อมากขึ้นเรื่อยๆ แม้อาการน้ำมูกไหลจะทุเลาไปแล้ว มีน้ำผิดปกติไหลจากหู หรือปวดหูมากร่วมด้วย